Ilbieraħ ġie mħabbar illi fil-Bażilka ta' San Ġorġ fir-Rabat, Għawdex, ġew inawgurati erba' pitturi ġodda li huma rappreżentazzjoni tal-opri tal-ħniena. F'waħda mill-pitturi jidher Lassana Cisse, raġel li hu vittma ta' qtil imnebbaħ mir-razziżmu f' Ħal Far f' April ta' sentejn ilu. Kienu ħafna li faħħru dan l-att għaliex jemmnu li kulħadd ħaqqu r-rispett u l-imħabba minkejja d-differenzi, kemm jekk fil-kulur tal-ġilda kif ukoll f'aspetti oħra. Madanakollu, hemm min li għalkemm jemmen li huwa każ brutali jew inġust li seħħ ma nies bħal Lassana, esprima d-diżżappunt tiegħu għall-fatt illi ma saret l-ebda pittura li turi persuna Maltija li kienet vittma ta' qtil. F'post imtella' fuq Facebook li ġibdet ir-reazzjoni ta' bosta nies, Anton jikteb "Lil dawn il-vittmi fejn se tpittirhom il-knisja? E bilħaqq dawn Maltin! … jekk Lassana kien persuna dawn persuni wkoll." Fl-istess post hu qasam ritratt ta' erbgħa vittmi Maltin li nqatlu intortament, u rċieva ħafna kummenti li jaqblu ma' din l-idea kif ukoll li jopponuha. Hemm min jaħsibha wkoll illi l-iskop wara din l-idea kienet li l-Maltin jintogħġbu mal-barranin. Intom x'taħsbu dwar dan kollu? Miktub Minn Kantanta, mużiċista u awtriċi. Tikteb lirika dwar esperjenzi personali u dwar suġġetti temporanji. Tħobb titgħallem dwar fenomeni varji u għandha passjoni għall-kitba bl-ilsien Malti. Issib l-hena tagħha f'li ssegwi l-arti u l-ispettaklu f'kull qasam filwaqt li tgħaddi kritika kostruttiva. Stejjer popolari Bil-Filmat: Marilena Gauci Tagħti Xokk Lil Kulħadd B'Kelma Li Kienet Ser Tgħid Pubblikament! "Ħajtek Hi Rigal Għan-Nies Kollha Li Huma Tant Ixxurtjati Li Għandhom Lilek F'Ħajjithom" - Stephanie Chircop Lill-Maħbub Tagħha Justin Bil-Filmat: Iċ-Ċkejkna Elle Tiżvela Ma' Missierha Ben Dwar Biża' Li Għandha! Bil-Filmat: "Xita Qawwija Toħloq Għargħar..." - L-Effetti Tat-Temp B'Sitwazzjoni Tal-Waħx